**Ministru kabineta noteikumu projekta “Grozījumi Ministru kabineta 2017.gada 3.janvāra noteikumos Nr.18 “Noteikumi par reģistrāciju un identifikāciju muitas jomā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2017.gada 3.janvāra noteikumos Nr.18 “Noteikumi par reģistrāciju un identifikāciju muitas jomā” (turpmāk – MK noteikumi Nr.18) ir nepieciešams veikt grozījumus attiecībā uz Eiropas Savienības (turpmāk **–** ES) normatīvo aktu atsaucēm, jo ir beidzies ar personu (uzņēmēju) reģistrāciju un identifikāciju muitas jomā paredzētā regulējuma pārejas periods.  Ministru kabineta noteikumu projekts “Grozījumi Ministru kabineta 2017.gada 3.janvāra noteikumos Nr.18 “Noteikumi par reģistrāciju un identifikāciju muitas jomā””(turpmāk **–** noteikumu projekts) stāsies spēkā vispārējā kārtībā pēc noteikumu pieņemšanas Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ar 2018.gada 5.martu pilnā apjomā stājās spēkā Komisijas 2015.gada 28.jūlija Deleģētās regulas (ES) 2015/2446, ar ko papildina Eiropas Parlamenta un Padomes Regulu (ES) Nr.952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – Regula Nr.2015/2446) 3.pantā un Komisijas 2015.gada 24.novembra Īstenošanas regulas (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr.952/2013, ar ko izveido Savienības Muitas kodeksu (turpmāk – Regula Nr.2015/2447) 7.panta 3.punktā noteiktie nosacījumi personu (uzņēmēju) reģistrācijai un identifikācijai muitas jomā. Līdz ar to ir nepieciešams veikt grozījumus MK noteikumos Nr.18, precizējot atsauces uz attiecīgo spēkā esošo ES normatīvo aktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar Eiropas Parlamenta un Padomes Regulas Nr.952/2013, ar ko izveido Savienības Muitas kodeksu (turpmāk – Regula Nr.952/2013) 278.pantā un 280.c panta 1.punktā, Regulas Nr.2015/2446 3.panta otrajā un trešajā daļā un Regulas Nr.2015/2447 7.panta 4.punktā un attiecīgi Komisijas 2016.gada 11.aprīļa Īstenošanas lēmuma 2016/578/ES, ar ko izveido darba programmu par Savienības Muitas kodeksā paredzēto elektronisko sistēmu izstrādi un ieviešanu, pielikuma 2.sadaļas “Ar elektronisko sistēmu izstrādi un ieviešanu saistītie projekti” A saraksta 6.punktā noteiktajiem pārejas pasākumiem attiecībā uz Savienības Muitas kodeksa 6.panta 1.punktu un 9.pantu 2018.gada 5.martā ir ieviests projekts “Uzņēmēju reģistrācijas un identifikācijas sistēmas jaunināšana (EORI 2)” un pārejas periods ir noslēdzies. Līdz ar to stājas spēkā Regulas Nr.2015/2446 3.panta pirmajā daļā un Regulas Nr.2015/2447 7.panta 3.punktā personu (uzņēmēju) reģistrācijai un identifikācijai muitas jomā noteiktie nosacījumi. Ņemot vērā iepriekš minēto, noteikumu projekta **1.punktā** ir precizētas atsauces uz ES normatīvajiem aktiem. 2. Līdz šim EORI numura[[1]](#footnote-1) piešķiršanai jeb EORI ieraksta izveidošanai EORI sistēmā nepieciešamo ziņu apjoms, kas pārejas periodā saskaņā ar regulas Nr.2015/2446 3. panta otro un trešo daļu un Regulas Nr.2015/2447 7.panta 4.punkta otro daļu bija paredzēts Regulas Nr.2016/341 9. pielikuma E papildinājumā. Taču turpmāk visu ES dalībvalstu muitas dienesti reģistrē un glabā datus, kā tas paredzēts Regulas Nr.2015/2446 3.panta pirmajā daļā un Regulas Nr.2015/2447 7.panta 3.punktā. Līdz ar to ziņu apjoms, kas nepieciešams EORI numura piešķiršanai jeb EORI ieraksta izveidošanai un izmaiņām EORI ieraksta datos ir precizēts noteikumu projekta **2.** un **5.punktā**. 3. Lai nodrošinātu personām iespēju optimālākā veidā sniegt ziņas, kas atbilst Regulas Nr.2015/2446 12-01.pielikumā “Kopējās datu prasības attiecībā uz uzņēmēju un citu personu reģistrāciju” un Regulas Nr.2015/2447 12-01.pielikumā “Kopējo datu prasību formāti un kodi attiecībā uz uzņēmēju un citu personu reģistrāciju” noteiktajām prasībām, noteikumu projekta **4.punktā** noteikts, ka Valsts ieņēmumu dienests publicē EORI numura pieprasījuma veidlapas paraugu savā tīmekļa vietnē. EORI numura pieprasījuma veidlapas paraugā atbilstoši Regulas Nr.2015/2446 12-01.pielikuma “Kopējās datu prasības attiecībā uz uzņēmēju un citu personu reģistrāciju” I sadaļas 3.nodaļas tabulas “Datu prasību tabula” trešajā kolonnā noteiktajam tiks sniegti skaidrojumi par obligāti norādāmiem datu elementiem un datu elementiem, kuru norādīšana nav obligāta. 4. Pārejas periodā EORI numura struktūru saskaņā ar Regulas Nr.2015/2447 7.panta 4.punkta otro daļu noteica Regulas Nr.2016/341 9.pielikuma D.1 papildinājumā, ņemot vērā, to ka ar 2018.gada 5.martu EORI numura struktūra saskaņā ar Regulas Nr.2015/2447 7.panta 3.punktu noteikta šīs regulas 12-01.pielikuma “Kopējo datu prasību formāti un kodi attiecībā uz uzņēmēju un citu personu reģistrāciju” II sadaļā, nosacījumi attiecībā uz EORI numura un pagaidu numura struktūru ir paredzēti noteikumu projekta **6., 7. un 8.punktā.** |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts saskaņā ar Regulas Nr.952/2013 5.panta 5.punktu ir attiecināms uz personām, kas, veicot darījumdarbību, ir iesaistītas darbībās, uz kurām attiecas tiesību akti muitas jomā:  - Latvijas Republikā reģistrētajām juridiskām personām un individuālajiem komersantiem;  - ārpus ES reģistrētām juridiskām personām;  - Latvijas Republikā reģistrētajām fiziskajām personām  - Ārpus ES un ES dalībvalstī, kas nav Latvijas Republika, reģistrētajām fiziskām personām. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | - Regula Nr.2015/2446;  - Regula Nr.2015/2447. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | * Komisijas Deleģētā regula (ES) 2015/2446 (2015. gada 28. jūlijs), ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem; * Komisijas Īstenošanas regula (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.2015/2446 3.panta pirmā daļa | Noteikumu projekta 2.punkts | Tiek ieviests pilnībā | Neparedz stingrākas prasības |
| Regulas Nr.2015/2446 3.panta pirmā daļa un regulas Nr.2015/2447 7.panta 3.punkts | Noteikumu projekta 5.punkts | Tiek ieviests pilnībā | Neparedz stingrākas prasības |
| Regulas Nr.2015/2447 7.panta 3.punkts un 12-01.pielikums | Noteikumu projekta 6., 7. un 8.punkts | Tiek ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībv alstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta Finanšu ministrijas tīmekļvietnē sadaļā “Sabiedrības līdzdalība” - “Tiesību aktu projekti” – “Muitas politika” 2018.gada 10.jūlijā publicējot uzziņu par noteikumu projekta izstrādi. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2018.gada 10.jūlijā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Muitas  politika”, adrese: http://www.fm.gov.lv/lv/sabiedribas\_lidzdaliba/tiesibu\_aktu\_projekti/muitas\_politika/ |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav |

Finanšu ministre D.Reizniece-Ozola

Kraņevska, 67095527

[Sanita.Kranevska@fm.gov.lv](mailto:Sanita.Kranevska@fm.gov.lv)

Konderko, 67120871

Vladimirs.Konderko@vid.gov.lv

1. EORI numurs (*Economic Operators Registration and Identification number*) - ir Eiropas Savienībā (turpmāk – ES) muitas teritorijā unikāls identifikācijas numurs, ko muitas iestādes piešķir uzņēmējam vai citai personai, lai to reģistrētu muitas vajadzībām. Šāds identifikācijas numurs ir nepieciešams, lai piemērotu muitas procedūras (piemēram, importējot, eksportējot vai pārvietojot preces tranzīta procedūrā), pieprasītu tiesību aktos muitas jomā paredzētas atļaujas (t.sk. muitas vienkāršojumiem). Katrai personai piešķir tikai vienu EORI numuru. Konkrētajai personai piešķirto EORI numuru izmanto visās ES dalībvalstīs, neatkarīgi no tā, kurā dalībvalstī veikta EORI numura reģistrācija. [↑](#footnote-ref-1)